
PARLENTUL ROMÂNIEIAM

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	                 Bucureşti,  11  ianuarie 2010
Nr. P.L-x   1 /2010


RAPORT
asupra proiectului de Lege privind abilitarea Guvernului de a emite ordonanţe
                        În conformitate cu prevederile art. 95 şi art.115 din Regulamentul Camerei Deputaţilor, republicat,cu modificările ulterioare, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege privind abilitarea Guvernului de a emite ordonanţe, trimis cu adresa nr.PL-x 1/2010 din 6 ianuarie 2010 şi înregistrat cu nr.31/ 7 din 6 ianuarie 2010.
                       Consiliul Legislativ a avizat favorabil proiectul de lege, cu observaţii şi propuneri,  conform avizului nr.1536 din 22.12.2009.                                                                                     
                       Senatul, în calitate de primă Cameră sesizată,a dezbătut şi adoptat acest proiect de lege în şedinţa din 6 ianuarie 2010.
                        Potrivit prevederilor art.75 din Constituţia României, republicată şi ale art.92 alin.(9) pct.1 din Regulamentul Camerei Deputaţilor, Camera Deputaţilor este Cameră decizională.
        În conformitate  cu  prevederile art.115 alin. (1) din Constituţia României, republicată, prin acest proiect de lege se solicită Parlamentului abilitarea Guvernului pentru a emite ordonanţe în domenii care nu fac obiectul legilor organice, pe perioada cuprinsă între data intrării în vigoare a legii şi până la reluarea lucrărilor Parlamentului în prima sesiune ordinară a anului 2010.
       Sunt prevăzute 6 domenii de reglementare pentru care se solicită abilitarea de a emite ordonanţe pe timpul vacanţei parlamentare şi anume:
                          - Finanţe publice şi economie;

                          - Justiţie;

                          - Sănătate;

                          - Transporturi;

                          - Mediu;
                          - Prorogarea sau modificarea unor termene prevăzute în acte normative cu putere de lege.

                         Proiectul de lege prevede ca ordonanţele emise de Guvern să fie supuse spre aprobare Parlamentului, potrivit procedurii legislative, până la reluarea lucrărilor Parlamentului în prima sesiune ordinară a anului 2010.
                         În conformitate cu prevederile art.61 din Regulamentul Camerei Deputaţilor, cu modificările  ulterioare, membrii Comisiei au examinat proiectul de lege supus aprobării, în şedinţa din data de 6 ianuarie 2010.  La comisie au fost depuse amendamente  din partea Guvernului şi din partea membrilor Comisiei.
                          La dezbateri au participat din partea Guvernului Valentin Iliescu, secretar de stat, Departamentul pentru relaţia cu Parlamentul, doamna Irina Alexe, secretar de stat, Ministerul Administraţiei şi Internelor, domnul Tudor Şerban, secretar de stat, Ministerul Economiei, Comerţului şi Mediului de Afaceri, domnul Marin Anton, secretar de stat, Ministerul Transporturilor şi Infrastructurii, domnul Dănuţ Apetrei, secretar de stat, Ministerul Agriculturii şi Dezvoltării Rurale, doamna Mariana Nedelcu, secretar de stat, Ministerul Muncii, Familiei şi Protecţiei Sociale, domnul Anton Irimie, secretar de stat, Ministerul Sănătăţii, doamna Graţiela Iordache, secretar de stat, Ministerul Finanţelor Publice, doamna Alina Bica, secretar de stat, Ministerul Justiţiei şi domnul Dan Cârlan, secretar de stat, Ministerul Mediului şi Pădurilor. 
                            În urma dezbaterilor, membrii Comisiei au hotărât, cu majoritate de voturi (12 voturi pentru şi        6 voturi împotrivă), să propună plenului Camerei Deputaţilor adoptarea proiectului de Lege privind abilitarea Guvernului de a emite ordonanţe, cu amendamentele admise care sunt redate în Anexa nr.1 la prezentul raport. Amendamentele respinse sunt redate în Anexa nr. 2.
                La şedinţă au fost prezenţi 18 deputaţi, din totalul de 25 membri ai Comisiei juridice, de disciplină şi imunităţi.

          În raport cu obiectul şi conţinutul său, proiectul de lege  face parte din categoria legilor ordinare.
                                         PREŞEDINTE,                                     SECRETAR,

                                                         Daniel BUDA                               Gabriel ANDRONACHE     
Red. .consilier C.Păduroiu
                                                                                                                                                                         ANEXA

ANEXA nr. 1
 AMENDAMENTE ADMISE

la proiectul de Lege privind abilitarea Guvernului de a emite ordonanţe

 (PL-x 1 /2010)

	Nr. crt.


	Text adoptat de Senat


	Text propus de comisie

(autorul amendamentului)
	Motivare

	
	 Lege privind abilitarea Guvernului de a emite ordonanţe
	Nemodificat.
	

	1. 
	Art.l. - În temeiul art. 115 alin. (1) din Constituţia României, republicată, Guvernul este abilitat ca, de la data intrării în vigoare a prezentei legi şi până la reluarea lucrărilor Parlamentului în prima sesiune ordinară a anului 2010, să emită ordonanţe în domenii care nu fac obiectul legilor organice, după cum urmează:


	Nemodificat.
	

	2. 
	I. Finanţe publice şi economie:
	Nemodificat.
	

	3. 
	1. modificarea şi completarea Legii nr.571/2003 privind Codul Fiscal, cu modificările şi completările ulterioare;
	Nemodificat.
	

	    5.
	2. modificarea şi completarea Ordonanţei de urgenţă a Guvernului nr. 196/2008 privind înfiinţarea activităţii de derulare şi gestionare a proiectelor de înfrăţire instituţională finanţate de Uniunea Europeană, pentru care România are calitate de donator de asistenţă tehnică, aprobată cu modificări şi completări prin Legea 168/2009;


	Nemodificat.
	- prin renumerotare, pct.4 devine pct.2

	  6.
	   3. aprobarea scoaterii din rezerva de stat, sub formă de împrumut, a unor cantităţi de combustibili pentru unii operatori economici;


	Nemodificat.
	- prin renumerotare, pct.6 devine pct.3

	    7.
	  4. reglementări privind asigurarea unui cadru unitar de management pentru beneficiarii proiectelor finanţate prin fonduri structurale;
	Nemodificat.
	- prin renumerotare, pct.7 devine pct.4

	  8.
	  5. măsuri financiare pentru reglementarea ajutoarelor de stat acordate producătorilor agricoli, începând cu anul 2010.
	Nemodificat.
	

	   9.
	II.
Justiţie:


	Nemodificat.
	

	   10.
	- modificarea şi completarea unor acte normative în domeniul justiţiei, în vederea transpunerii Directivei 2006/123/CE a Parlamentului European şi a Consiliului privind serviciile în cadrul pieţei interne.


	Nemodificat.
	

	    11.
	III.
Sănătate:


	Nemodificat.
	

	    12.
	      1. reglementarea unor măsuri în domeniul       descentralizării sistemului sanitar;
	Nemodificat.
	

	    13.
	2.  modificarea şi completarea Legii nr. 178/2000 privind produsele cosmetice, republicată, cu modificările şi completările ulterioare;
	Nemodificat.
	

	    14.
	3.modificarea şi completarea Legii nr.458/2002 privind calitatea apei potabile, cu modificările şi completările ulterioare.
	Nemodificat.
	

	    15.
	    IV.
  Transporturi:
	Nemodificat.
	

	 16.
	1.modificarea şi completarea Ordonanţei Guvernului nr. 43/1997 privind regimul juridic al drumurilor, republicată, cu modificările şi completările ulterioare;
	Nemodificat.
	

	17.
	2.modificarea şi completarea Legii nr. 265/2008 privind auditul de siguranţă rutieră;
	Nemodificat.
	

	18.
	3. modificarea şi completarea Ordonanţei Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completări prin Legea nr. 424/2002, cu modificările şi completările ulterioare.
	Nemodificat.
	

	 19.
	
	4. reglementarea unor măsuri pentru diminuarea consecinţelor restructurării şi reorganizării unor societăţi naţionale, companii naţionale şi societăţi comerciale cu capital majoritar de stat din domeniul feroviar.

Autor: Ministerul  Transporturilor/ Grupurile PD-L şi UDMR
	- pentru atenuarea consecinţelor negative cu impact social al proceselor de restructurare şi reorganizare a sectorului feroviar, precum şi referitoare la posturile de piloţi, piloţi instructori, copiloţi, piloţi de recepţie şi control aeronave.

	20
	
	5. reglementări pentru eficientizarea activităţii de pilotaj în domeniul aviaţiei.

Autor: Ministerul  Transporturilor Grupurile PD-L şi UDMR
	

	 21.
	V.
Mediu:

	Nemodificat.
	

	 22.
	     -  instituirea infrastructurii pentru informaţii spaţiale în România.
	Nemodificat.
	

	 23.
	VI. Prorogarea sau modificarea unor termene prevăzute în acte normative cu putere de lege 
	Nemodificat.
	

	 24.
	
	VII. Administraţie publică şi interne:

Autor: deputat Mate Andras Levente
	

	  25.
	
	1. adoptarea Ordonanţei privind organizarea şi exercitarea profesiei de geodez .

Autor: Grupul Parlamentar al PD-L.
	     Prin Decizia Curţii Constituţionale nr. 1.150 din 6 noiembrie 2008, publicată în M.Of. nr. 832 /2008, s-a admis excepţia de neconstituţionalitate a Legii nr. 16/2007 privind organizarea şi exercitarea profesiei de geodez. 

Curtea Constituţională a decis că legea este în totalitate neconstituţională, pe considerentul că această lege a fost adoptată de Parlamentul României ca lege organică, deşi, potrivit Constituţiei, domeniul reglementat nu se încadrează în categoria celor pentru care este necesară adoptarea legilor organice. 

     Faţă de efectele deciziei Curţii Constituţionale şi ţinând seama de importanţa  reglementării acestei profesii liberale, este necesară adoptarea de urgenţă a unei  ordonanţe  privind organizarea şi exercitarea 

profesiei de geodez, care să acopere vidul legislativ creat.     Caracterul urgent al adoptării unei ordonanţe în acest domeniu rezultă din faptul că,  în aplicarea Legii nr. 16/2007 au fost deja  autorizaţi cu drept de semnătură peste 1700 de geodezi care, practic, ca efect al deciziei Curţii Constituţionale,  îşi exercită  în prezent profesia în lipsa unui cadru legal.  



	26
	
	2. modificarea şi completarea Ordonanţei de urgenţă a Guvernului  115/2009 privind stabilirea unor măsuri de reorganizare în cadrul administraţiei publice centrale.

Autor: deputat Mate Andras Levente


	

	  27.
	 Art. 2. - În conformitate cu dispoziţiile art. 115 alin. (3) din Constituţia României, republicată, ordonanţele emise de Guvern în temeiul art. 1 vor fi înaintate spre aprobare Parlamentului, potrivit procedurii legislative, până la reluarea lucrărilor Parlamentului în prima sesiune ordinară a anului 2010. Nerespectarea termenului atrage încetarea efectelor ordonanţei.
	Nemodificat.
	


ANEXA nr. 2

AMENDAMENTE RESPINSE:

	Nr. crt.


	Text adoptat de Senat


	Text propus de comisie

(autorul amendamentului)
	1. Motivare pentru susţinerea amendamentului
2. Motivare pentru respingerea amendamentului
	Camera Decizională

	1.
	Art.l. - În temeiul art. 115 alin. (1) din Constituţia României, republicată, Guvernul este abilitat ca, de la data intrării în vigoare a prezentei legi şi până la reluarea lucrărilor Parlamentului în prima sesiune ordinară a anului 2010, să emită ordonanţe în domenii care nu fac obiectul legilor organice, după cum urmează:


	Art. 1.   În temeiul art. 115 alin. (1) din Constituţia României, republicată, Guvernul este abilitat ca, de la data intrării în vigoare a prezentei legi şi până la data de 28 februarie 2010, să emită ordonanţe în domenii care nu fac obiectul legilor organice.

Autori: deputaţii Aura Vasile şi Dumitru Chiriţă – grup PSD +PC
	1. Este necesar să se asigure o marjă de o lună de zile pentru a se asigura timpul rezonabil aprobării ordonanţelor emise în baza legii de abilitare, înainte de expirarea termenului de 28 februarie 2010.

2.  Depăşeşte cadrul constituţional.
	Camera Deputaţilor

	2.
	-------------
	Art. 2.   Prin ordonanţele ce vor fi emise de Guvernul României, conform prevederilor prezentei legi, se înţelege completări la legi ordinare existente, introducerea unor precizări, prin: metodologii de aplicare, constituiri de formulare explicite necesare bunei funcţionări a respectivei legi ordinare, instrucţiuni tehnice sau alte detalii ori norme cu caracter subsidiar. Ordonanţele emise de Guvern în baza prezentei legi de abilitare nu sunt decât: nişte prevederi subsidiare de aplicare a respectivei legi la care s-a emis ordonanţă. 

Autori: deputaţii Aura Vasile şi Dumitru Chiriţă – grup PSD +PC
	1. Ordonanţele pentru care a fost abilitat Guvernul nu reprezintă proiecte de lege, ci doar completări ale legilor ordinare existente, introducerea unor precizări, prin: metodologii de aplicare, constituiri de formulare explicite necesare bunei funcţionări a respectivei legi ordinare, instrucţiuni tehnice sau alte detalii ori norme cu caracter subsidiar. 
2. Text superflu.


	Camera Deputaţilor

	3.
	--------------
	Art. 3.  Ordonanţele care pot fi emise de Guvernul României conform prezentei legi sunt din domeniile şi legile ordinare, după cum urmează:

Autori: deputaţii Aura Vasile şi Dumitru Chiriţă – grup PSD +PC
	1. Concret, ordonanţele emise de Guvern în baza legilor de abilitare a delegării legislative nu sunt decât: nişte prevederi ce au doar rolul de a completa sau explicita prevederi dintr-o lege existentă pentru care a fost  adoptată legea de abilitare. 

2. Text superflu.
	Camera Deputaţilor

	4
	I. Finanţe publice şi economie:
	
	
	

	4. 
	1. modificarea şi completarea Legii nr.571/2003 privind Codul Fiscal, cu modificările şi completările ulterioare;
	1. Se elimină.

Autor: deputat Florin Iordache.
	1. Reglementarea nu se justifică.
2. Prin vot, membrii Comisiei au considerat necesară această reglementare.
	Camera Deputaţilor

	6.
	--------------
	5. modificarea şi completarea Ordonanţei de urgenţă a Guvernului nr. 81/2007 pentru accelerarea procedurii de acordare a despăgubirilor aferente imobilelor preluate în mod abuziv;
Autor:  Mihail Boldea.
	1. Preluat textul iniţiatorului.
2. Prin vot, membrii Comisiei au considerat că nu este necesară această reglementare.
	Camera Deputaţilor

	    7.
	III.
Sănătate:


	
	
	

	    8.
	      1. reglementarea unor măsuri în domeniul       descentralizării sistemului sanitar;
	1. Se elimină.

Autor: deputat Florin Iordache.
	1. Reglementarea nu se justifică.

2. Prin vot, membrii Comisiei au considerat necesară această reglementare.
	Camera Deputaţilor

	    9.
	    IV.
  Transporturi:
	
	
	

	 10.
	1.modificarea şi completarea Ordonanţei Guvernului nr. 43/1997 privind regimul juridic al drumurilor, republicată, cu modificările şi completările ulterioare;
	1. Se elimină.

Autor: deputat Florin Iordache.
	1. Reglementarea nu se justifică.

2. Prin vot, membrii Comisiei au considerat necesară această reglementare.
	Camera Deputaţilor

	11.
	2.modificarea şi completarea Legii nr. 265/2008 privind auditul de siguranţă rutieră;
	2. Se elimină.

Autor: deputat Florin Iordache.
	1. Reglementarea nu se justifică.

2. Prin vot, membrii Comisiei au considerat necesară această reglementare.
	Camera Deputaţilor

	  12.
	 Art. 2. - În conformitate cu dispoziţiile art. 115 alin. (3) din Constituţia României, republicată, ordonanţele emise de Guvern în temeiul art. 1 vor fi înaintate spre aprobare Parlamentului, potrivit procedurii legislative, până la reluarea lucrărilor Parlamentului în prima sesiune ordinară a anului 2010. Nerespectarea termenului atrage încetarea efectelor ordonanţei.
	    Art. 4.    În conformitate cu dispoziţiile art. 115 alin. (3) din Constituţie României, republicată, ordonanţele emise de Guvern în temeiul art. 1 şi 2 se supun aprobării Parlamentului, potrivit procedurii legislative, până la împlinirea termenului de abilitare.  Nerespectarea termenului atrage încetarea efectelor. 
Autori: deputaţii Aura Vasile şi Dumitru Chiriţă – grup PSD +PC
	1. Acest articol stipula o „golănie”: „ordonanţele emise de Guvern în temeiul art. 1. vor fi înainte spre aprobarea Parlamentului, potrivit procedurii legislative, până la reluarea lucrărilor Parlamentului în prima sesiune ordinară a anului 2010.”, în sensul că se dorea doar depunerea ordonanţei la Parlament, nu aprobarea acesteia, aşa cum impunea Constituţia

2. Text superflu.


	Camera Deputaţilor

